ຫວຽດນາມປາດຖະໜາຢາກ Google ໜູນຊ່ວຍແລະເປີດກ້ວາງການຮ່ວມມືກັບບັນດາຄູ່ຮ່ວມມືຫວຽດນາມ
ທ່ານນາຍົກລັດຖະມົນຕີ ຫງວຽນເຕີ໋ນຢຸງ
ຕ້ອນຮັບທ່ານ Sundar Pichai. (ພາບ: VGP/NhatBac)
ຫວຽດນາມ ປາດຖະໜາຢາກໃຫ້ Google ໜູນຊ່ວຍ ແລະ ເປີດກ້ວາງການຮ່ວມມືກັບບັນດາຄູ່ຮ່ວມມື ຫວຽດນາມ, ນີ້ແມ່ນຄຳເຫັນຂອງທ່ານນາຍົກລັດຖະມົນຕີ ຫງວຽນເຕີ໋ນຢຸງ ທີ່ການຕ້ອນຮັບທ່ານ Sundar Pichai, ຜູ້ອຳນວຍການໃຫຍ່ບໍລິຫານກຸ່ມບໍລິສັດ Google (ອາເມລິກາ), ທີ່ພວມຢ້ຽມຢາມ ແລະ ເຮັດວຽກຢູ່ ຫວຽດນາມ ໃນວັນທີ 22/12. ທ່ານນາຍົກລັດຖະມົນຕີ ໃຫ້ຮູ້ວ່າ: ຫວຽດນາມ ມີພົນລະເມືອງປະມານ 93 ລ້ານຄົນ ແລະ 52% ຈຳນວນພົນລະເມືອງໄດ້ຊົມໃຊ້ ອິນເຕີແນັດ ແລະ ສ່ວນຫລາຍນຳໃຊ້ Google. ພ້ອມກັນນັ້ນ, ຫວຽດນາມ ມີພື້ນຖານເສດຖະກິດຕະຫລາດ, ມີການພົວພັນເສດຖະກິດ, ການຄ້າ, ການລົງທຶນກັບບັນດາພື້ນຖານເສດຖະກິດໃນໂລກ, ມີນະໂຍບາຍສະດວກ, ສົ່ງເສີມພັດທະນາອິນເຕີແນັດ ແລະ ຂະແໜງການອຸດສາຫະກຳເຕັກໂນໂລຢີຂໍ້ມູນຂ່າວສານ. ດັ່ງນັ້ນ, ລັດຖະບານ ຫວຽດນາມ ສືບຕໍ່ສ້າງທຸກເງື່ອນໄຂສະດວກໃຫ້ບັນດາກຸ່ມບໍລິສັດເຕັກໂນໂລຢີຂໍ້ມູນຂ່າວສານໃຫຍ່ຂອງໂລກ, ໃນນັ້ນມີ Google ລົງທຶນ, ເປີດກ້ວາງການເຄື່ອນໄຫວຢູ່ ຫວຽດນາມ.
ທີ່ການຕ້ອນຮັບທ່ານ Sundar Pichai ໃຫ້ຮູ້ວ່າ: ໃນໄລຍະຈະມາເຖິງ, Google ຈະມີບາງໂຄງການໜູນຊ່ວຍໃຫ້ ຫວຽດນາມ ຄືກໍ່ສ້າງ ນັກວິສະວະກອນ, ນັກຊ່ຽວຊານດ້ານເຕັກໂນໂລຢີຂໍ້ມູນຂ່າວສານ ປະມານ 1400 ຄົນ ຂອງ ຫວຽດນາມ; ໂຄສະນາເຜີຍແຜ່ຮູບພາບການທ່ອງທ່ຽວ ຫວຽດນາມ.
(ແຫຼ່ງຄັດຈາກ VOV)